wickkiey/tamil-wikipedia-chunked huggingface dataset:
# பா. ராகவன்

## விருதுகள்

- பாரதிய பாஷா பரிஷத்
- இலக்கியப்பீடம் சிறந்த நாவலாசிரியர் விருது ( அலகிலா விளையாட்டு - 2003)
- திருப்பூர் தமிழ்ச்சங்கப் பரிசு (*மெல்லினம்* நாவலுக்காக)
- கம்பம் பாரதி இலக்கியப் பேரவை விருது (இராக் ப்ளஸ் சதாம் மைனஸ் சதாம் - 2008)
- சன் குடும்பம் சிறந்த வசன கர்த்தா விருது வாணி ராணி தொடருக்காக [2018]
- வாசகசாலை சிறந்த நாவலாசிரியர் விருது (பூனைக்கதை, 2018)
# சிவகாசி

**சிவகாசி** (*Sivakasi*), இந்தியாவின், தமிழ்நாடு மாநிலத்தில் அமைந்துள்ள விருதுநகர் மாவட்டத்தில் உள்ள சிவகாசி வட்டம் மற்றும் சிவகாசி ஊராட்சி ஒன்றியம் ஆகியவற்றின் நிர்வாகத் தலைமையிட நகரமும், மாநகராட்சியும் ஆகும். இந்த மாநகராட்சி தற்போது 48 வார்டுகளைக் கொண்டுள்ளது.  
சிவகாசி நகராட்சியுடன் திருத்தங்கல் நகராட்சி இணைக்கப்பட்டு, சிவகாசி நகராட்சி 24 ஆகத்து 2021 அன்று தமிழ்நாடு மாநிலத்தின், 21-ஆவது மாநகராட்சியாக தரம் உயர்த்தப்பட்டது.
# சிவகாசி

## புவியியல்

இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 101&nbsp;மீட்டர் (331&nbsp;அடி) உயரத்தில் இருக்கின்றது.
# சிவகாசி

## சிவகாசி வரலாறு

தென் மதுரையை ஆண்ட பாண்டிய மன்னரான ஹரிகேசரி பராக்கிரம பாண்டியனின் ஆட்சிக் காலத்தில், அவருடைய ஆட்சி பகுதியின் ஒரு பகுதியாக சிவகாசி இருந்திருக்கிறது. இந்த மன்னர், தற்போதைய வாரனாசியிலிருந்து (அந்த காலத்தில் காசி என்று அழைக்கப்பட்டது) ஒரு சிவலிங்கத்தை கொண்டு வந்து சிவகாசியில் நிறுவினார். காசியிலிருந்து வந்த சிவலிங்கம் இங்கு நிறுவப்பட்டதால், காசி சிவலிங்கம் பெயராலே சிவகாசி என்று அழைக்கப்படுகிறது. பிற்கால பாண்டிய மன்னர்களும் மற்றும் நாயக்க மன்னரான திருமலை நாயக்கரும் சிவலிங்கம் இருக்கும் கோயிலை மிகப் பெரிய கோயிலாகக் கட்டினர். இந்த கோயில் தற்போது காசி விஸ்வநாதசாமி கோயில் என்று அழைக்கப்படுகிறது. தற்போது இந்த கோயில் ஆன்மீக பக்தர்கள் மட்டுமல்லாது, சுற்றுலா பயணிகளும் வந்து தரிசித்துவிட்டு அருள் பெரும் முக்கிய ஆன்மீகத் தலமாக விளங்குகிறது.  
சிவகாசி நகராட்சி 1920 இல் நிறுவப்பட்டது. 1947 ஆம் ஆண்டில் ஆங்கிலேயரிடமிருந்து இந்தியா சுதந்திரம் அடைந்த பின்னர், சிவகாசி மெட்ராஸ்(தற்போது சென்னை) மாநிலத்தின் கீழ் ஒரு நகராட்சியாகவும், பின்னர் 1953, 1956 மற்றும் 1960 ஆம் ஆண்டுகளில் மொழியியல் ரீதியாக பிரிக்கப்பட்டபோது தமிழ்நாட்டின் ஒரு பகுதியாகவும் தொடர்ந்தது. பின்னர் 1968 இல் மறுபெயரிடப்பட்டது. பின்னர் 1978 இல் இரண்டாம் நிலை நகராட்சியாகவும், 1978 இல் முதல் நிலை நகராட்சியாகவும், 1998 இல் தேர்வு நிலை நகராட்சியாகவும், 2013ல் நிர்வாகத் தலைமையிட சிறப்பு நிலை நகராட்சியாகவும் , 24 ஆகஸ்ட் 2021ல் மாநகராட்சி<nowiki/>யாக தரம் உயர்த்தப்பட்டது. சிவகாசியானது பட்டாசு, தீப்பெட்டி மற்றும் அச்சிடும் தொழில்களில் நிபுணத்துவம் பெற்ற ஒரு தொழில்துறை நகரம். இங்குள்ள பட்டாசு தொழிற்சாலைகளில் தீ மற்றும் வெடிவிபத்துகள் என பல சம்பவங்கள் நிகழ்ந்துள்ளன. சிவகாசி நகரம் முந்தைய திருநெல்வேலி மாவட்டத்தில் ஒரு பகுதியாக இருந்தது.
# சிவகாசி

## மக்கள் வகைப்பாடு

இந்திய 2011 மக்கள் தொகை கணக்கெடுப்பின்படி 71,040 மக்கள் இங்கு வசிக்கின்றார்கள். இவர்களில் 35,356 ஆண்கள், 35,684 பெண்கள் ஆவார்கள். சிவகாசி மக்கள்தொகையின் பாலின விகிதம் 1009. அதாவது 1000 ஆண்களுக்கு, 1009 பெண்கள் இருக்கிறார்கள். சிவகாசி மக்களின் சராசரி கல்வியறிவு 88.28% ஆகும், இதில் ஆண்களின் கல்வியறிவு 92.76%, பெண்களின் கல்வியறிவு 83.84% ஆகும். இது தமிழக சராசரி கல்வியறிவான 80.09% விட கூடியதே. சிவகாசி மக்கள் தொகையில் 6,963 (9.80%) ஆறு வயதுக்குட்பட்டோர் ஆவார்கள். சிவகாசியில் 18,952 வீடுகள் உள்ளன.  
2011 ஆம் ஆண்டின் மதவாரியான கணக்கெடுப்பின் படி இந்துக்கள் அதிக எண்ணிக்கையில் உள்ளனர். மொத்த மக்கள்தொகையில் இந்துக்கள் 85.42% ஆக இருக்கின்றனர். அதையடுத்து இஸ்லாமியர்கள் 9.21% கிருஸ்துவர்கள் 5.20%, என்ற விகிதத்தில் இருக்கின்றனர். சிவகாசி மொத்த மக்கள்தொகையில் தாழ்த்தப்பட்டோர் 8.35%, பழங்குடியினர் 0.25% ஆக உள்ளனர்.
# சிவகாசி

## தொழில்

சிவகாசி பட்டாசு தொழிலுக்கு புகழ்பெற்ற ஊராகும். இங்கு தீப்பெட்டி தொழிற்சாலைகளும் பட்டாசு தொழிற்சாலைகளும் சிறியதும் பெரியதுமாக நிறைய இருக்கின்றன. சிவகாசி அச்சு தொழிலுக்கும் பெயர்பெற்ற ஊராகும். இது குட்டி ஜப்பான் என்றும் அழைக்கப்படுகிறது. 1960களில் சிவகாசியில் பட்டாசு தொழிற்சாலைகள் நிறுவப்பட்டன. அன்று இருந்த தேசிய பொருளாதார நிலையின்மையிலும் இந்த ஊரில் வசிக்கும் மக்கள் தங்களின் தொழில் திறனை வைத்து ஸ்திரமான நிலையினை தக்க வைத்துகொண்டனர். இந்தியாவின் தீப்பெட்டி உற்பத்தியில் 80% தீப்பெட்டிகள் இந்த ஊரில் தான் தயார் செய்யப்படுகின்றன. மேலும் இந்தியாவில் தயாராகும் பட்டாசுகளில் 90% சிவகாசியில் தான் தயாராகின்றன. மேலும் இந்தியாவின் அச்சுத்துறையில் 60% இங்கு செய்யப்படுகின்றன. மேலும் இந்த ஊர் மக்களுக்கு 100% வேலைவாய்ப்புகளை ஏற்படுத்தி கொடுத்துள்ளது. 1980களில் இந்த ஊரில் குழந்தை தொழிலாளர்கள் அதிகம் இருந்ததாக கணக்கிடப்பட்டு இப்போது அது முற்றாக அழிக்கப்பட்டுவிட்டது.  
சிவகாசி நகரமானது மூன்று முக்கிய தொழில்களைச் சார்ந்துள்ளது: பட்டாசுகள், தீப்பெட்டி உற்பத்தி மற்றும் அச்சிடுதல் போன்றவையாகும். இந்த நகரத்தில் 520 பதிவு செய்யப்பட்ட அச்சிடும் தொழில்கள், 53 தீப்பெட்டி தொழிற்சாலைகள், 32 இரசாயன தொழிற்சாலைகள், ஏழு சோடா தொழிற்சாலைகள், நான்கு மாவு ஆலைகள் மற்றும் இரண்டு அரிசி மற்றும் எண்ணெய் ஆலைகள் உள்ளன. இந்த நகரம் தேசிய அளவில் பட்டாசு உற்பத்திக்கான ஒரு முக்கிய நகரமாக திகழ்கிறது. 2011 ஆம் ஆண்டில், இந்தத் தொழிலில் 25,000க்கும் மேற்பட்டோர் பணியாற்றினர் மற்றும் சில தனியார் நிறுவனங்கள் ஆண்டு வருமானம் 5 பில்லியன் டாலர் (அமெரிக்க $ 72 மில்லியன்) ஆகும். 2011 ஆம் ஆண்டில், நகரத்தில் பட்டாசு, தீப்பெட்டி தயாரித்தல் மற்றும் அச்சிடும் துறையின் மொத்த வருவாய் சுமார் 20 பில்லியன் (அமெரிக்க $ 290 மில்லியன்) ஆகும். இந்தியாவில் தயாரிக்கப்படும் பட்டாசுகள் மற்றும் தீப்பெட்டிகள் ஏறத்தாழ 70% சிவகாசியிலிருந்து தான் தயாரிக்கப்படுகிறது. நகரத்தின் வெப்பமான மற்றும் வறண்ட காலநிலை பட்டாசு மற்றும் தீப்பெட்டி தயாரிக்கும் தொழில்களுக்கு உகந்ததாகும். இந்தத் தொழில்களுக்கான மூலப்பொருட்கள் முன்னதாக சத்தூரிலிருந்து வாங்கப்பட்டன, ஆனால் அதிக உற்பத்தி செலவு காரணமாக அவை நிறுத்தப்பட்டன. தற்போது மூலப்பொருட்களின் கேரளா மற்றும் அந்தமான் ஆகிய நகரங்களிலிருந்து வாங்கப்படுகிறது. அச்சிடும் தொழிலுக்கான காகிதம் பல்வேறு மாநிலங்களிலிருந்து வாங்கப்படுகிறது. இந்த நகரம் தினக்குறிப்புப்புத்தகம் தயாரிப்பதில் முக்கின பங்கு வகிக்கிறது. இது இந்தியாவில் தயாரிக்கப்படும் மொத்த தினக்குறிப்புப்புத்தகம் 30% இங்கு தான் தயாரிக்கப்படுகிறது. இந்நகரத்தில் அச்சிடும் தொழில் ஆரம்பத்தில் பட்டாசுகளுக்கான லேபிள்களை அச்சிடுவதற்குப் பயன்படுத்தப்பட்டது. பின்னர் நவீன இயந்திரங்களுடன் பரிணாமம் அடைந்து அச்சிடும் மையமாக வளர்ந்தது. 2012 ஆம் ஆண்டில், அனைத்து தொழில்களும் மின் பற்றாக்குறை மற்றும் தொழிலாளர் செலவு அதிகரிப்பதால் 15-20% உற்பத்தி இழப்பை சந்தித்தன.
# சிவகாசி

## கல்வி நிலையங்கள்

2011 ஆம் ஆண்டு கணக்கீட்டின் படி, இந்நகரத்தில் ஐந்து அரசுப் பள்ளிகள் உள்ளன. அதில் இரண்டு தொடக்கப் பள்ளிகள், ஒரு நடுநிலைப்பள்ளி, ஒரு உயர்நிலைப் பள்ளி மற்றும் ஒரு மேல்நிலைப் பள்ளிகள் ஆகும். மேலும் பத்து தனியார் பள்ளிகள் உள்ளன. இங்கு இருக்கும் சிவகாசி இந்து நாடார் உறவின் முறை விக்டோரியா பள்ளிகள் மிகவும் பழமையானதாகும் சுமார் 150 ஆண்டுகளுக்கு முற்பட்டதாகும். இந்நகரத்தில் இரண்டு பொறியியல் கல்லூரிகள் உள்ளன, அவற்றில் மெப்கோ பொறியியல் கல்லூரி முக்கியமானது. நகரத்தில் மூன்று கலை மற்றும் அறிவியல் கல்லூரிகளும் மூன்று தொழிற்நுட்பக் கல்லூரிகளும் உள்ளன. மேலும் எச். எப். ஆர் என்னும் மகளிர் கல்லூரியானது, இந்நகரத்தில் பெண்கள் படிப்பதற்கு முக்கிய கல்லூரியாக உள்ளது.
# சிவகாசி

## அரசியல்

இது சிவகாசி சட்டமன்றத் தொகுதியின் கீழ் வருகிறது. 1977 ஆம் ஆண்டு முதல் நடந்த சட்டமன்றத் தேர்தல்களில், அண்ணா திராவிட முன்னேற்றக் கழகம்(அதிமுக) ஐந்து முறையும்(1980, 1984, 1991, 2011 மற்றும் 2016 தேர்தல்களில்), தமிழ் மாநில காங்கிரஸ்(தமாக) இரண்டு முறையும்(1996, 2001), திராவிட முன்னேற்றக் கழகம்(திமுக) ஒரு முறையும் (1989), ஜனதா கட்சி ஒரு முறையும் (1977), மற்றும் மறுமலர்ச்சி திராவிட முன்னேற்றக் கழகம்(மதிமுக) ஒரு முறையும் (2006) வென்றுள்ளன. இத்தொகுதியின் தற்போதைய சட்டமன்ற உறுப்பினர், அதிமுகவைச் சேர்ந்த கே. டி. ராஜேந்திர பாலாஜி ஆவார்.  
சிவகாசி தற்போது விருதுநகர் மக்களவைத் தொகுதியின் கீழ் வருகிறது. இதற்கு முன்பு சிவகாசி ஒரு மக்களவைத் தொகுதியாக இருந்தது. தொகுதி மறு சீரமைப்பு காரணமாக தமிழகத்தில் நீக்கப்பட்ட தொகுதிகளில் ஒன்றான சிவகாசி மக்களவைத் தொகுதியும் ஒன்றாகும். சிவகாசி, சாத்தூர், விருதுநகர், கோவில்பட்டி, சிறீவில்லிப்புத்தூர், இராசபாளையம் (தனி) ஆகியவை இதற்கு உட்பட்ட சட்டசபை தொகுதிகள் ஆகும். பின்னர் சிவகாசி, சாத்தூர், விருதுநகர், திருமங்கலம் ஆகிய சட்டசபை தொகுதிகள் புதிதாக உருவாக்கப்பட்டு, விருதுநகர் மக்களவைத் தொகுதிகளில் சேர்க்கப்பட்டுள்ளன. தற்போதைய நாடாளுமன்ற உறுப்பினர் காங்கிரஸ் கட்சியை சேர்ந்த மாணிக்கம் தாகூர் ஆவார்.
# சிவகாசி

## போக்குவரத்து

### சாலைப் போக்குவரத்து

இந்நகரமானது சாத்தூர், விருதுநகர், ஸ்ரீவில்லிபுத்தூர் மற்றும் வெம்பக்கோட்டை ஆகிய நகரங்களுடன் இணைகிறது. இந்நகரத்தை சுற்றி புறவழிச்சாலை இல்லை. இந்நகரத்திலிருந்து மதுரை, விருதுநகர், சென்னை, ஈரோடு, கரூர், கோயம்புத்தூர், காரைக்குடி, திண்டுக்கல், திருச்சி, இராமநாதபுரம், தஞ்சாவூர், சங்கரன்கோவில், செங்கோட்டை, இராஜபாளையம், தென்காசி, கோவில்பட்டி, தூத்துக்குடி போன்ற நகரங்களுக்கு சாலைகள் செல்கிறது. இந்நகரம் ஒரு தொழில்துறை நகரமாக இருப்பதால், குறிப்பிடத்தக்க லாரி போக்குவரத்து உள்ளது, ஒரு நாளைக்கு சுமார் 400-450 லாரிகள் தினமும் நகரத்திற்குள் நுழைகின்றன.
# சிவகாசி

## போக்குவரத்து

### தொடருந்து போக்குவரத்து

சிவகாசி பேருந்து நிலையத்திலிருந்து, சிவகாசி தொடருந்து நிலையம் சுமார் 5 கி.மீ தொலைவில் உள்ளது. சிவகாசி தொடருந்து நிலையமானது மதுரை - செங்கோட்டை - கொல்லம் வழிதடத்தில் அமைந்துள்ளது. இது விருதுநகர், இராஜபாளையம் மற்றும் செங்கோட்டை, கொல்லம் வழியாக தமிழகத்தை கேரளாவுடன் இணைக்கிறது. பொதிகை அதிவிரைவு இரயிலானது சிவகாசி வழியாக செங்கோட்டை முதல் சென்னை எழும்பூர் வரை செல்கிறது. சிலம்பு, கொல்லம் விரைவு இரயில்களும் சிவகாசி வழியாக செல்லுகின்றன. மேலும் மதுரை - செங்கோட்டை பயணிகள் தொடருந்துகளும் செல்கின்றன. மற்ற அனைத்து விரைவு இரயில்களும், விருதுநகர் தொடருந்து நிலையத்திலிருந்து இயக்கப்படுகின்றன.  
காசி விஸ்வநாதசாமி விசாலாட்சி அம்மன் திருக்கோயில், பத்ரகாளியம்மன் கோவில், சிவகாசி பத்ரகாளியம்மன் ஆலயம், பராசக்தி மாரியம்மன் ஆலயம், திருத்தங்கல் நின்ற நாராயணப் பெருமாள் கோவில், திருவெங்கடாசலபதி ஆலயம், ஸ்ரீ மாரியம்மன் கோயில் போன்றவை சிவகாசியில் அமைந்திருக்கும் மிகப் பிரபலமான ஆன்மீகத் தலங்கள் ஆகும். இங்கு பங்குனி மாதம் ஸ்ரீ மாரியம்மன் கோவில் திருவிழாவும் சித்திரை மாதம் பத்ரகாளியம்மன் கோவில் திருவிழா மிகவும் பிரசித்தி பெற்றதாகும். ஆருத்ரா தரிசனம் திருவிழாவும் முக்கியமானதாகும். அய்யனார் நீர்வீழ்ச்சி, முதலியார் ஊத்து, பிளவக்கல் அணை, இருக்கன்குடி மாரியம்மன் கோவில், குல்லூர்சந்தை நீர்த்தேக்கம் மற்றும் வெம்பக்கோட்டை ஆகியவை சிவகாசியை சுற்றியுள்ள முக்கிய சுற்றுலாத் தலங்கள் ஆகும்.
# உலக வங்கி

| caption = உலக வங்கிக் கடிடம் வாசிங்டன் டி. சி
| motto = *பொருளியல் மேம்பாடு, தீவிர வறுமை ஒழிப்பு*
| established =
| extinction =
| type = பன்னாட்டு நிதி நிறுவனம்
| status = ஒப்பந்தம்
| purpose =
| headquarters = 1818 H தெரு NW
வாசிங்டன், டி. சி., அமெரிக்கா.
| key_people =
| parent_organization = உலக வங்கிக் குழுமம்
| affiliations =
| budget =
| membership = 189 நாடுகள் (IBRD)
174 நாடுகள் (IDA). உலக வங்கியின் அலுவல்முறை நோக்கம் தீவிர வறுமையைக் குறைப்பதாகும். இதன் அனைத்து முடிவுகளும் வெளி முதலீடு, பன்னாட்டு வணிகம் ஆகியவற்றை முன்னேற்றுவதிலும் முதலீட்டு நிதியை அமைத்துத் தருவதிலும் ஈடுபாடு கொண்டவையாக இருக்க வேண்டும்.  
உலக வங்கி ஐந்து பன்னாட்டு நிறுவனங்களை உள்ளடக்கிய **உலக வங்கிக் குழுமத்தின்** முதன்மை நிறுவனம் ஆகும். உலக வங்கி உலக வங்கிக் குழுமத்தின் பன்னாட்டு புனரமைப்பு மற்றும் மேம்பாட்டு வங்கி (IBRD) மற்றும் பன்னாட்டு மேம்பாட்டுச் சங்கம் (IDA) என்ற இரு நிறுவனங்களை மட்டுமே அங்கமாகக் கொண்டது. உலக வங்கிக் குழுமத்தில் இவற்றைத் தவிர மூன்று நிறுவனங்கள் அடங்கியுள்ளன :பன்னாட்டு நிதிக் கழகம் (IFC), பலதரப்பு முதலீட்டு பொறுப்புறுதி முகமை (MIGA), பன்னாட்டு முதலீட்டு பிணக்குகள் தீர்வு மையம் (ICSID)  
உலக வங்கியும் உலக வங்கிக் குழுமத்தின் பிற அங்க நிறுவனங்களும் ஐக்கிய அமெரிக்காவின் தலைநகரான வாஷிங்டன் டிசியில் தங்கள் தலைமை அலுவலகங்களை அமைக்கப்பெற்றுள்ளன.  
தனி நிறுவனமான அனைத்துலக நாணய நிதியத்தையும் சேர்த்து உலக வங்கி குழுமம், சிலசமயங்களில் "பிரெட்டன் உட்ஸ் நிறுவனங்கள்" என அழைக்கப்பெறுகின்றன. நியூ ஹாம்சயர் மாநில, பிரெட்டன் உட்ஸில் நடந்த ஐக்கிய நாடுகளின் செலாவணி மற்றும் நிதி மாநாட்டிற்கு பிறகு (1 முதல் 22 ஜூலை, 1944) இந்நிறுவனங்களுக்கு இப்பெயர் கிட்டிற்று.
# உலக வங்கி

## உலக வங்கி நிர்வாகம்

இதன் தலைவர் எப்பொழுதும் ஓர் அமெரிக்கராக இருப்பதும், அனைத்துலக நாணய நிதியத்தின் தலைவர் ஐரோப்பியராக இருப்பதும் வழக்கம். இதன் செயல்பாடுகள் பலதரபட்ட சர்ச்சைகளுக்கு உள்ளாகியுள்ளது.
# உலக வங்கி

## வரலாறு

உலக வங்கி 1944 பிரெட்டன் வூட்ஸ் மாநாட்டில், மற்றும் சர்வதேச நாணய நிதியம் (IMF) உள்ளிட்ட மூன்று நிறுவனங்களுடன் இணைந்து உருவாக்கப்பட்டது. உலக வங்கியின் தலைவர் பாரம்பரியமாக ஒரு அமெரிக்கர். உலக வங்கி மற்றும் சர்வதேச நாணய நிதியம் இரண்டும் வாஷிங்டன்.டி.சி. இருந்து செயல்படுகிறது, மற்றும் ஒருவருக்கொருவர் நெருக்கமாக இணைந்து செயல்படுகின்றன.
பிரெட்டன் வூட்ஸ் மாநாட்டில் பல நாடுகள் பங்கு பெற்றிருந்தாலும், அமெரிக்கா மற்றும் ஐக்கிய இராச்சியம் இரண்டும் மிகுந்த சக்திவாய்ந்தவையாக இருந்தன மற்றும் பேச்சுவார்த்தைகளும் ஆதிக்கம் செலுத்தியது.
# உலக வங்கி

## வரலாறு

### 1944–1974

1974 க்கு முன் உலக வங்கியால் வழங்கப்பட்ட புனரமைப்பு மற்றும் அபிவிருத்தி கடன்கள் ஒப்பீட்டளவில் சிறியதாக இருந்தன. வங்கியில் உள்ள நம்பிக்கையை உண்டாக்க வேண்டிய அவசியத்தை வங்கி ஊழியர்கள் அறிந்திருந்தனர். நிதிசார் பாதுகாப்புவாத ஆளும், மற்றும் கடன் விண்ணப்பங்கள் கடுமையான விதிமுறைகளை பூர்த்தி செய்ய வேண்டியிருந்தது.
# உலக வங்கி

## வரலாறு

### 1974–1980

1974 முதல் 1980 வரையான காலப்பகுதியில் வங்கி வளரும் உலகில் மக்களின் அடிப்படை தேவைகளை பூர்த்தி செய்வதில் கவனம் செலுத்தியது. சமூக இலக்குகள் மற்றும் பிற துறைகளில் உள்கட்டமைப்பிலிருந்து கடன் இலக்குகள் விரிவடைந்ததால் கடனாளர்களுக்கான கடன்கள் மற்றும் அளவு அதிகரித்தது.
இந்த மாற்றங்கள் லிண்டன் பி. ஜான்சன் 1968 ல் பதவிக்கு நியமிக்கப்பட்ட ராபர்ட் மக்நமாரா காரணமாக இருக்கலாம். வறுமை ஒழிப்புக் கடன் வழங்கும் காலத்தின் விளைவாக, மூன்றாம் உலகக் கடன் விரைவான வளர்ச்சியாக இருந்தது.1976 ஆம் ஆண்டு முதல் 1980 வரையான காலப்பகுதியில் வளரும் உலகக் கடன் சராசரியான 20% வீதத்தில் உயர்ந்தது.
1980 ஆம் ஆண்டில், உலக வங்கியின் குழு மற்றும் அதன் ஊழியர்களுக்கும் இடையில் ஏற்பட்ட தகராறுகளை நிர்ணயிப்பதற்கு உலக வங்கியின் நிர்வாக தீர்ப்பாயம் நிறுவப்பட்டது, அதில் வேலைவாய்ப்பு அல்லது நியமனம் குறித்த விதிமுறைகளை முறையாகக் கடைப்பிடிக்காத குற்றச்சாட்டுகள் கௌரவப்படுத்தப்படவில்லை.
# உலக வங்கி

## வரலாறு

### 1980–1989

1980 இல், அமெரிக்க ஜனாதிபதி ஜிம்மி கார்ட்டர்ரால் பெயர் குறிப்பிடப்பட்டவர் ஆல்டன் டபிள்யூ. க்ளூசன்
அவர்கள் வெற்றி பெற்றார். மௌனமாராவின் பணியாளர்களின் பல உறுப்பினர்களை க்ளோசன் மாற்றினார் மற்றும் வேறுபட்ட முக்கியத்துவத்தை வடிவமைத்தார். 1982 ஆம் ஆண்டில் வங்கியின் முதன்மை பொருளாதார வல்லுனரான ஹாலீஸ் பி. செனெரி பதிலாக அன்னே க்ரூகர் முடிவானது இந்த புதிய கவனத்திற்கு ஒரு எடுத்துக்காட்டு. க்ரூகர், அபிவிருத்தி நிதி பற்றிய தனது விமர்சனத்திற்காகவும் மூன்றாம் உலக அரசாங்கங்களை "வாடகைக்கு தேடும் மாநிலங்களாகவும் விவரிக்கிறார்."
1980 களில் வங்கியானது மூன்றாம் உலக கடனிற்கும், வளரும் நாடுகளின் பொருளாதாரத்தை சீர்குலைக்க வடிவமைக்கப்பட்டுள்ள கட்டமைப்பு சீரமைப்பு கொள்கைகளுக்கும் கடன் கொடுக்க வலியுறுத்தியது. 1980 களின் பிற்பகுதியில் [UNICEF] அறிக்கை, உலக வங்கியின் கட்டமைப்பு சரிசெய்தல் திட்டங்கள் "ஆசியா, லத்தீன் அமெரிக்கா மற்றும் ஆபிரிக்காவில் பல்லாயிரக்கணக்கான குழந்தைகளுக்கு ஆரோக்கியம், ஊட்டச்சத்து மற்றும் கல்வி அளவுகளை குறைத்துள்ளன" என்று கூறினார்.
# உலக வங்கி

## வரலாறு

### 1989-தற்போது வரை

1989 இல் தொடங்கி, பல குழுக்களிடமிருந்து கடுமையான விமர்சனங்களுக்கு பதிலளித்த வகையில், வங்கியின் சுற்றுச்சூழல் குழுக்கள் மற்றும் என்.ஜி.ஓ.க்கள் ஆகியவை அதன் அபிவிருத்தி கொள்கைகளின் கடந்தகால விளைவுகளை குறைப்பதற்கான அதன் கடன்களைத் தவிர்த்தன.
சமீபத்தில், சீசெல்சு திட்டத்தில் உள்ளூர் சுற்றுலாவை ஊக்குவிப்பதற்கான திட்டத்தை MAGIC 2010 இல் அறிமுகப்படுத்தியது. அதன் வெற்றிகரமான திட்டம் TIME 2012 இல் தொடங்கப்பட்டது.  
அமெரிக்காவிற்கும் ஐரோப்பாவிற்கும் இடையில் ஒரு மறைமுகமான புரிந்துணர்வை அடிப்படையாகக் கொண்டு பாரம்பரியமாக, உலக வங்கியின் உலக வங்கியின் ஜனாதிபதித் தேர்தல் 2012 எப்போதும் அமெரிக்கா பரிந்துரைக்கப்பட்ட வேட்பாளர்களிடமிருந்து தேர்வு செய்யப்பட்டுள்ளது. 2012 ல், முதல் முறையாக, இரண்டு அமெரிக்க அல்லாத குடிமக்கள் பரிந்துரைக்கப்பட்டனர்.  
மார்ச் 23, 2012 அன்று, அமெரிக்க ஜனாதிபதி பாராக் ஒபாமா ஜிம் யோங் கிம்யை வங்கியின் அடுத்த தலைவராக அமெரிக்கா நியமிக்கும் என்று அறிவித்தார். ஜிம் யோங் கிம் 27 ஏப்ரல் 2012 இல் தேர்ந்தெடுக்கப்பட்டார்.
# நாகூர் ரூமி

**நாகூர் ரூமி** என்ற பெயரில் எழுதும் **ஏ. எஸ். முகம்மது ரஃபி** (பிறப்பு: மார்ச் 23, 1958) ஒரு தமிழக எழுத்தாளர். கவிதை, கட்டுரை, நாவல், குறுநாவல், சுய முன்னேற்றம் வாழ்க்கை வரலாறு, ஆன்மிகம், மொழியாக்கம் என் பல்வேறு துறைகளிலும் இதுவரை இவர் 72 நூல்களை எழுதியுள்ளார். இவற்றில் ஒன்பது நூல்கள் ஆங்கிலத்தில் எழுதப்பட்டவை. இவர் எழுதிய *இஸ்லாம் ஓர் எளிய அறிமுகம்* நூலுக்கு திருப்பூர் தமிழ்ச்சங்கம் விருது கொடுத்து கௌரவித்தது.
# நாகூர் ரூமி

## வாழ்க்கைக் குறிப்பு

முகம்மது ரஃபி என்ற இயற்பெயர் கொண்ட நாகூர் ரூமி தஞ்சாவூர் மாவட்டம் நாகூரில் சாகூல் அமீது, சித்தி ஜெமீமா பேகம் ஆகியோருக்குப் பிறந்தார். இவர் கம்பனையும் மில்டனையும் ஒப்பாய்வு செய்து முனைவர் பட்டம் பெற்றவர். ஆம்பூரில் மஸ்ஹரூல் உலும் கல்லூரியின் ஆங்கிலப் பேராசிரியராகவும் துறைத்தலைவராகவும் பணியாற்றியவர். இவர் எண்பதுகளில் கணையாழி இதழில் எழுத தொடங்கினார். மீட்சி, சுபமங்களா, புதிய பார்வை, குங்குமம், கொல்லிப்பார்வை, குமுதம், இலக்கிய வெளிவட்டம் ஆகிய இதழ்களில் இவரது படைப்புகள் வெளியாகியுள்ளன. கவிதை, குறுநாவல், சிறுகதை, மொழிபெயர்ப்பு என பலதளங்களில் தொடர்ந்து இயங்கி வருபவர். இவரது *குட்டியாப்பா* எனும் சிறுகதைத் தொகுப்பு கேரளப் பல்கலைக்கழகத்தில் முதலாண்டு மாணவர்களுக்கு பாடப்புத்தகமாக வைக்கப்பட்டுள்ளது. திருச்சி ஜமால் முகமது கல்லூரியின் தமிழ்த்துறையிலும் குட்டியாப்பா தொகுதியிலிருந்து பத்து கதைகள் தமிழிலக்கியம் பயிலும் மாணவர்களுக்கு பாடமாக வைக்கப்பட்டுள்ளது.  
இந்தியன் எக்ஸ்பிரஸ் நாளிதழில் பல விமர்சனக் கட்டுரைகளும் எழுதியுள்ளார். தினமணியின் ஜங்ஷனில் இவர் எழுதிய ஆரோக்கியம் தொடர்பான கட்டுரைகள் நலம் நலமறிய ஆவல் என்ற நூலாக தினமணியின் வெளியீடாக பிரசுரமானது.
# நாகூர் ரூமி

## மொழிபெயர்ப்பு

சிக்மண்ட் ஃப்ராய்டின் உலகப்புகழ் பெற்ற *The Interpretation of Dreams* நூலைச் சுருக்கமான *கனவுகளின் விளக்கம்* என்ற பெயரில் தமிழாக்கம் செய்துள்ளார். *பாரசீக கவிஞானி ஜலாலுத்தின் ரூமியின் கதைகள் கவிதைகள்* என்ற பெயரில் *மஸ்னவி* காவியத்திலிருந்து சூஃபி கவிதைகளையும் மொழிபெயர்த்துள்ளார். பாகிஸ்தான் அரசுத்தலைவர் பர்வேஸ் முஷரஃப் எழுதிய சுயசரிதையான *In the Line of Fire* என்பதன் தமிழாக்கம் இவர் செய்த அதிகாரப்பூர்வ மொழிபெயர்ப்பு *உடல் மண்ணுக்கு* என்ற பெயரில் கிழக்கு பதிப்பக வெளியீடாக வெளிவந்தது. ஹோமரின் 'இலியட்' காவியத்தையும் இவர் ஆங்கிலத்திலிருந்து தமிழாக்கம் செய்துள்ளார். The Rules of Wealth என்ற நூலை பியர்சனுக்காக ”செல்வம் சேர்க்கும் விதிகள்” என்ற தலைப்பிலும், பாரக் ஒபாமாவின் The Audacity of Hope என்ற நூலை “நம்மால் முடியும்” என்ற தலைப்பிலும் கிழக்கு வெளியீடாகவும் தமிழாக்கம் செய்துள்ளார்.
# நாகூர் ரூமி

## விருதுகள்

- திருப்பூர் தமிழ்ச்சங்க விருது, இஸ்லாம் ஓர் எளிய அறிமுகம் நூலுக்காக, 2004
- நல்லி திசையெட்டும் விருது, ஹோமரின் இலியட் காவிய மொழியாக்க விருது, 2009
- இலக்கியச் சுடர் விருது, 2009
- சிராஜுல் மில்லத் மதநல்லிணக்க விருது, 2017
- சிறந்த கட்டுரையாளர், சுகி. சுப்ரமணியன் நூற்றாண்டு விருது, 2017.
# நாகூர் ரூமி

## இதுவரை எழுதி வெளிவந்த நூல்கள்

- நதியின் கால்கள் (கவிதை, ஸ்நேகா, சென்னை)
- ஏழாவது சுவை (கவிதைத் தொகுதி, சந்தியா, சென்னை)
- குட்டியாப்பா (சிறுகதைகள், ஸ்நேகா, சென்னை)
- கப்பலுக்குப் போன மச்சான் (நாவல், சந்தியா, சென்னை)
- திரௌபதியும் சாரங்கப் பறவையும் (சிறுகதைத் தொகுப்பு, சந்தியா, சென்னை).
- திராட்சைகளின் இதயம் (நாவல்,கிழக்கு மற்றும் சிக்ஸ்த்சென்ஸ், 2012, 2013, சென்னை)
- இஸ்லாம் ஓர் எளிய அறிமுகம் (ஆன்மிகம், கிழக்கு, சென்னை)
- அடுத்த விநாடி - 2007 (கிழக்கு, சென்னை. ஒலிப்புத்தகமாகவும் வந்துள்ளது).
- ஜாலியா ஜெயிக்கலாம் வாங்க ஸ்டூடண்ட்ஸ் (மாணவர்களுக்கு)
- காமராஜ்: கறுப்பு காந்தியின் வெள்ளை வாழ்க்கை (கிழக்கு, சென்னை)
- கொல்லப் பிறந்த கொடுங்கோலன் (எச்.ஐ.வி. பற்றிய நூல். நலம், சென்னை).
- ஆல்ஃபா தியானம் - (ஒலிப்புத்தகமாகவும் வந்துள்ளது. கிழக்கு, சென்னை 2007).
- நல்ல மனதில் குடியிருக்கும் நாகூர் (நாகூர் மற்றும் நாகூர் ஆண்டவரின் வரலாறு. வரம், சென்னை).
- மேஜிக் ஏணி - ப்ராடிஜி, சென்னை
- முற்றாத புள்ளி (கட்டுரைத் தொகுப்பு, நேர் நிரை, சென்னை).
- சொற்களின் சீனப்பெருஞ்சுவர் (கட்டுரைத் தொகுப்பு, நேர் நிரை, சென்னை).
- சூஃபி வழி ஓர் எளிய அறிமுகம் (கிழக்கு, சென்னை, 2008)
- சூஃபி வழி இதயத்தின் மார்க்கம் (சிக்ஸ்த்சென்ஸ், சென்னை, 2016)
- இலியட் (குழந்தைகளுக்கான காவிய அறிமுகம். ப்ராடிஜி, சென்னை)
- HIV எய்ட்ஸ் (மினிமாக்ஸ், அக்டோபர், 2008,சென்னை)
- சொல்லாத சொல் (கவிதை, நேர்நிரை, டிசம்பர், 2009 சென்னை.)
- மென்மையான வாள் (யுனிவர்சல் பப்ளிஷர்ஸ், 2011,சென்னை)
- ஸ்டீஃபன் ஹாகிங்: சக்கர நாற்காலியில் சிக்கிய பிரபஞ்சம் (சிக்ஸ்த்சென்ச் பப்ளிகேஷன்ஸ், ஆகஸ்ட் 2015,சென்னை)
- முத்துக்கள் பத்து (அம்ருதா பதிப்பகம், 2015,சென்னை)
- மந்திரச்சாவி (கல்கி, சிக்த்ஸ்சென்ஸ் வெளியீடு, சென்னை, டிசம்பர் 2012, 2016)
- வரலாறு படைத்த வரலாறு ( சிக்த்ஸ்சென்ஸ் வெளியீடு, சென்னை,2016)
- மாற்றுச்சாவி (கிழக்கு, சென்னை, 2016)
- இந்த விநாடி (சிக்ஸ்த்சென்ஸ் பப்ளிகேஷன், சென்னை, 2014)
- அதே வினாடி (சிக்ஸ்த்சென்ச் பப்ளிகேஷன்ஸ், 2015,சென்னை)
- நாகூர் நாயகம் அற்புத வரலாறு (கதவுகள், சென்னை, 2007)
- வெற்றிக்கொடி கட்டு ( சிக்ஸ்த்சென்ஸ் பப்ளிகேஷன், சென்னை, 2012)
- தாயுமானவள் (அழகப்பர் பதிப்பகம், காரைக்குடி, 2013)
- கதைகதையாம் காரணமாம் ( சிக்ஸ்த்சென்ஸ் பப்ளிகேஷன், சென்னை, 2018)
- நலம் நலமறிய ஆவல் (பின்னாக்கில் புக்ஸ், 2018)
- சிலையும் நீ சிற்பியும் நீ (கிழக்கு, சென்னை, 2018)
- சின்ன மனசுக்குள் சீனப்பெருஞ்சுவர் (தி இந்து, 2018)
- நபிமொழிக்கவிதைகள் (வானவில், சென்னை, 2019)
- நிஜாமுத்தீன் அவ்லியா (கிழக்கு, சென்னை, 2019)
- குணங்குடி மஸ்தான் சாஹிப் (கிழக்கு, சென்னை, 2020)
- புறாக்கள் கட்டிய மாளிகை (யுனிவர்சல் பப்ளிஷர்ஸ், 2019)
- நாகூர் ரூமி கதைகள் (வானவில், சென்னை 2020)
- குணங்குடி மஸ்தான் சாஹிப் (கிழக்கு, சென்னை 2020)
- தாஜுத்தீன் பாபா (கிழக்கு, சென்னை 2021)
- உமர் கய்யாமின் ருபாயியாத் (யுனிவர்சல் பப்ளிஷர்ஸ், 2021)
- உடல் எனும் ஞானி (பாகம் 1) (சீர்மை, ஜனவரி 2022)
- உடல் எனும் ஞானி (பாகம் 2) (சீர்மை, ஜனவரி, 2022)
- அஞ்சுகறி சோறு (வானவில், 2022)
- யாஸீன் மௌலானா நாயகம் (கிழக்கு, சென்னை 2022)
- ஹஸ்ரத் ஆஸாத் ரஸூல் (கிழக்கு, சென்னை டிசம்பர் 2022)
- தஃப்லே ஆலம் பாதுஷா (கிழக்கு, சென்னை 2023)
- ஷாஹ் வலியுல்லாஹ் (கிழக்கு, சென்னை 2023)
- வரலாறு தரும் பாடம் (கிழக்கு, டிசம்பர் 2023)
- ஏர்வாடி மகான் சையித் இப்ராஹீம் ஷஹீத் (கிழக்கு, டிசம்பர் 2023)
- புல்லாங்குழலின் புலம்பல் (ஃபஹீமிய்யா பதிப்பகம், ஜனவரி 2024)
# நாகூர் ரூமி

## இதுவரை எழுதி வெளிவந்த நூல்கள்

### மொழிபெயர்ப்புகள்

- *உடல் மண்ணுக்கு* (பாகிஸ்தான் அதிபர் பர்வேஸ் முஷர்ரஃபின் சுயசரிதம்): கிழக்கு, சென்னை.
- *இலியட்* -- ஹோமரின் காவியம், கிழக்கு, சென்னை.
- *கவிஞானி ஜலாலுத்தீன் ரூமியின் கதைகள் கவிதைகள்*, சந்தியா, சென்னை.
- *உமர் கய்யாமின் ருபாயியாத்*, ஆரூத் புக்ஸ்,சென்னை.
- *கனவுகளின் விளக்கம்*, சிகமண்ட் ஃப்ராய்ட், ஸ்நேகா,சென்னை, அழகப்பர் பதிப்பகம், காரைக்குடி.
- *செல்வம் சேர்க்கும் விதிகள்*, ரிச்சர்ட் டெம்ப்ளர்(கிழக்கு, சென்னை, 2009), கிழக்கு. சென்னை
- *நம்மால் முடியும்*, பராக் ஒபாமாவின் The Audacity of Hope என்ற நூலின் தமிழாக்கம் (கிழக்கு, சென்னை, 2009)
- *என் பெயர் மாதவி*, சுசித்ரா பட்டாச்சார்யாவின் வங்காளச் சிறுகதைகள் தமிழாக்கம் (அம்ருதா, சென்னை 2010)
- இதயத்தை நோக்கித் திரும்புதல் (கிழக்கு, சென்னை, 2017)
# நாகூர் ரூமி

## இதுவரை எழுதி வெளிவந்த நூல்கள்

### ஆங்கில நூல்கள்

- *HIDAYATUL ANAM* (From Tamil to English)
- *THE CAT AND THE SEA OF MILK* (A Comparative Study of Kamban and Milton)
- *<big>Value Education</big>* (A Text-book for UG First Year Students of Thiruvalluvar University, Vellore, Pub. Kathavugal, Chennai, 2009)
- *YOU ARE YOUR FUTURE* (Karaikudi Alagappar Pathippagam, 2012)
- *Alpha Meditation An Introduction* (Sixthsense Publications, Chennai, 2012)
- *The Ocean of Miracles: Life of Qadir Wali of Nagore* (Kathavugal Publications, Chennai, 2014)
- *Prabakaran Entry and Exit* (Translation from Tamil), Amazon
- *Prophetic Traditions in Verse*, Select Ahadith in the form of simple English poems, Pub. Sixthsense, Chennai, 2019)
- *You are Your Fortune, Amazon.*
# மின்னஞ்சல்

**மின்னஞ்சல்** (*email*) என்பது மின்னணுத் தொடர்புச் சாதனங்கள் மூலம் செய்திகளை எழுதுதல், அனுப்புதல், மற்றும் பெறுதல் போன்றவற்றைச் செய்யும் முறையாகும். சாதாரணமாக அஞ்சல்கள் அனுப்பும் போது யாரிடமிருந்து, யாருக்கு அனுப்புவதைப் போன்று இங்கு உங்கள் மின்னஞ்சலும் பெறுபவரின் மின்னஞ்சல் முகவரியும் தேவைப்படுகின்றது. ஆரம்பத்தில் அமெரிக்கத் தகவல் இடைமாற்றத் தரக் குறிமுறையில் அமைந்திருந்த மின்னஞ்சல்கள், பின்னர் காலப்போக்கில் உலகின் பெரும்பாலான மொழிகளை ஆதரிக்கும் யுனிக்கோட் முறையை ஆதரிக்க மின்னஞ்சல் இரு பாகங்களை உள்ளடக்கியுள்ளது. ஒன்று *மின்னஞ்சல் தலைப்பு* மற்றையது *மின்னஞ்சல் உள்ளடக்கம்*. மின்னஞ்சல் தலைப்பில் கட்டுப்பாட்டுத் தகவல்கள் உள்ளடங்கியுள்ளன. உலகம் முழுவதிலும் ஒரு நாளைக்கு பதினாறு கோடி மின்னஞ்சல்கள் பரிமாறப்படுகின்றன. அவற்றுள் தொண்ணூற்று ஏழு சதவிகிதம் விளம்பரங்கள் போன்ற தேவையற்ற மின்னஞ்சல்களாகும்.
# மின்னஞ்சல்

## உருவாக்கம்

ஆடோடின் பிணைய மின்னஞ்சல் மூலம் சுமார் மாதம் ஒன்றுக்கு சுமார் 30 மில்லியன் செய்திகள் கையாள, 1,350 பகுதிகளுக்கு சேவையை வழங்கியது. ஆடோடின் பெரிய கணினி பொறிகளின் மூலம் சுமார் 2,500 பகுதிகளுக்கு இடையே வழங்கிய முதல் மின்னஞ்சல் சேவை தளம் ஆகும்.
# மின்னஞ்சல்

## உருவாக்கம்

### புரவலன் அடிப்படையிலான மின்னஞ்சல் அமைப்புகள்

1961 ஆம் ஆண்டில், எம்ஐடி பொருத்தமான நேர பறிமாற்ற அமைப்பு (CTSS) மூலம் பல பயனர்கள் ஒரே நேரத்தில் மைய அமைப்புடன் உள்நுழைந்து தொடர்பு கொள்ள முடிந்தது. தொலைவில் இருந்து இணையம் மூலம் மத்திய வன்தட்டில் கோப்புகளை சேமிக்க மற்றும் அனுப்ப முறைசாரா நெறிமுறைகள் உருவாக்கப்பட்டு, அதற்கு "மின்னஞ்சல்" எனப்பெயரிடப்பட்டது.
1965 - எம்ஐடி CTSS மின்னஞ்சல் உருவாக்கம்  
மற்ற அமைப்புகள் விரைவில் தனிநபர் மின்னஞ்சல் பயன்பாடுகளை கொண்டுவந்தனர். அவை:
- 1962 - 1440/1460 நிர்வாக முனையம் கணினி உருவாக்கம்
- 1968 - ATS/360 உருவாக்கம்
- 1972 - யூனிக்ஸ் மின்னஞ்சல் நிரல் உருவாக்கம்
- 1972 - லாரி பிரட் மூலம் APL அஞ்சல்பெட்டி உருவாக்கம்
- 1974 - பிளாட்டோ IV ஆன்லைன் செய்தி பலகை அமைப்பை உருவாக்கியது. ஆகஸ்ட், 1974 இல் 'தனிப்பட்ட குறிப்புகள்' எழுத இதில் வசதிகள் இருந்தது
- 1978 - நியூ ஜெர்ஸி மருத்துவம் மற்றும் பல்மருத்துவ பல்கலைக்கழகத்தில் மின்னஞ்சல் (*EMAIL*) சிவா ஐயாதுரையினால் உருவாக்கம்.
- 1981 - PROFS ஐபிஎம்
- 1982 - டிஜிட்டல் எக்யூப்மெண்ட் கார்ப்பரேஷன் ஒருங்கமைந்த மின்னஞ்சல் உருவாக்குதல்  
அவர்கள்களின் அனைத்து மின்னஞ்சல்களும் ஒரே அடிப்படையை கொண்டவையாக இருப்பினும் அதன் சிறப்பம்சங்கள் மற்றும் அவை வழங்கும் வசதிகள் வேறுபட்டவையாக இருந்தன
# மின்னஞ்சல்

## வகைகள்

### வலை அடிப்படையிலான மின்னஞ்சல்

இந்த வகை பெரும்பாலான பயனர்கள் பயன்படுத்தும் மின்னஞ்சல் வகையாகும் உள்ளது. பல இலவச மின்னஞ்சல் வழங்குநர்கள் அவர்களது வலை அடிப்படையிலான மின்னஞ்சல்களை வழங்குகின்றனர். அந்த சேவையைப் பயன்படுத்தும் பயனர்கள் தங்கள் மின்னஞ்சல்களை அனுப்பவும் பெறவும் ஒரு இணைய உலாவி மூலம் மின்னஞ்சல் கணக்கில் நுழைகின்றனர். அதன் முக்கிய குறைபாடு அதை பயன்படுத்த எப்போதும் இணையத்துடன் தொடர்பில் இருக்க வேண்டும்.
# மின்னஞ்சல்

## வகைகள்

### POP3 மின்னஞ்சல் சேவைகள்

POP3 என்பது அஞ்சல் அலுவலக நெறிமுறை 3 சுருக்கும். இது இணையத்தில் ஒரு முன்னணி மின்னஞ்சல் கணக்கு வகையாக உள்ளது. ஒரு POP3 மின்னஞ்சல் கணக்கில், மின்னஞ்சல் செய்திகளை வாடிக்கையாளர் தன் கணினியில் பதிவிறக்கம் செய்தவுடன், அச்செய்தி வழங்கியில் இருந்து நீக்கப்படும். எனவே ஒன்றுக்கும் மேற்பட்ட கருவிகில் மின்னஞ்சலை சேமித்து வைக்க முடியாது. பெரும்பாலான பாப் வாடிக்கையாளர்கள் அவர்களுக்கு நகலை பதிவிறக்கம் செய்த பின்னர் வழங்கியில் செய்திகளை விட்டுவைக்க ஒரு வழியும் இல்லை என்றாலும், பெரும்பாலான மின்னஞ்சல் வாடிக்கையாளர்கள் இதை பயன்படுத்துகின்றனர்.
# மின்னஞ்சல்

## வகைகள்

### IMAP மின்னஞ்சல் சர்வர்கள்

IMAP இணைய செய்தி அனுமதி நெறிமுறை குறிக்கிறது. அது POP3 மின்னஞ்சலின் மாற்று ஆகும். ஒரு IMAP கணக்கு பயனர் மின்னஞ்சல் வழங்கியில் மின்னஞ்சல் கோப்புறைகளை அனுமதிகின்றது. மேலும் செய்திகளின் தலைப்புகள், அனுப்புநர் மற்றும் பொருள் மற்றும் சாதனம் தொடர்புடைய குறிப்பிட்ட செய்திகளை பதிவிறக்கசெய்யலாம். பொதுவாக மின்னஞ்சல் ஒரு மின்னஞ்சல் வழங்கியில் சேமிக்கப்படும்.
# மின்னஞ்சல்

## வகைகள்

### MAPI மின்னஞ்சல் சர்வர்கள்

செய்தி பயன்பாட்டு நிரலாக்க இடைமுகம் (MAPI) ஒரு செய்தி அமைப்புகட்டுமானம் மற்றும் மைக்ரோசாப்ட் விண்டோஸ் ஏபிஐ அடிப்படையிலான மின்னஞ்சல் வழங்கி ஆகும்.
# மின்னஞ்சல்

## வகைகள்

### மின்னஞ்சல் சேவை வழங்குபவர்கள்

#### உலாவிகள் ஊடாக சேவையை வழங்குபவர்கள்

பெரும்பாலும் உலாவிகள் (Browsers) ஊடாக மின்னஞ்சலை அனுப்புதல்/பெறுதல் மிகப்பெருமளவில் பயன்படுத்தப்படுகின்றது. இதில் பிரபலமான சில கீழே கொடுக்கப்பட்டுள்ளன.  
- **ஜிமெயில்** - http://gmail.com
தேடற்பொறி மூலம் பிரபலமடைந்த கூகிளினால் அறிமுகம் செய்யப்பட்டது. தற்போது 10 ஜிபி அளவிற்கு மேலதிகமான இடத்தை இந்த மின்னஞ்சல் மிகப்பிரபலமடைந்து வருகின்றது. மற்றைய நிறுவனங்களைப் போன்று அல்லாமல் எழுத்துகளாலான விளம்பரங்களால் மிகவும் வேகம் குறைந்த இணைப்பிலும் இயங்கக் கூடியது. இதுவே உலகின் அதிகமாக பயன்படுத்தப்ப்படும் மின்னஞ்சல் வழங்குனர் ஆகும்.
- **யாகூமெயில்** - http://yahoomail.com
*'யாகூமெயில்* 'யாகூ வின் ஓர் மின்னஞ்சற் சேவையாகும். இலசமான இணைப்பில் அளவற்ற மின்னஞ்சற் சேமிப்பு அளவு அளிக்கின்றார்கள்.
- **ஹாட்மெயில்** - http://hotmail.com இது அமெரிக்க வாழ் தமிழரான சிவா ஐயாதுரை அவர்களால் உருவாக்கப்பட்ட. பின்னர் மைக்ரோசாப்ட் நிறுவனத்தால் விலைக்கு வாங்கப்பட்டது.
# மின்னஞ்சல்

## வகைகள்

### மின்னஞ்சல் சேவை வழங்குபவர்கள்

#### மின்னஞ்சல் சேவைக்குதவும் மென்பொருட்கள்

- மைக்ரோசாப்ட் அவுட்லுக் (Microsoft Outlook)
இது மைக்ரோசாப்ட் ஆபீசு (Office) பதிப்புக்களுடன் வருவது. இதில் அவுட்லுக் 2003 (Outlook 2003) எரித, குப்பை அஞ்சல்களை (spam) வடிகட்டும் வசதிவாய்ந்து
- மைக்ரோசாப்ட் அவுட்லுக் எக்ஃசுப்பிரசு (Microsoft Outlook Express)
இது இணைய உலாவியான இண்டர்நெட் எக்ஃசுப்புளோரர் (Internet Explorer) உடன் இலவசமாக வருவது.
- மொட்சிலா தண்டர்பேர்ட் (Mozilla Thunderbird)
இலவசமாக மின்னஞ்சல் சேவையை வழங்குபவர்கள் விளம்பரங்கள் மூலம் பணத்தை பெற்றுக் கொள்கின்றார்கள். இதில் ஜிமெயில் கூகிள் தேடு பொறி போன்றே சம்பந்தப்பட்ட எழுத்துகளால் ஆன விளம்பரத்தைக் காட்டுகின்றது.
# மின்னஞ்சல்

## பயன்கள்

### வணிக மற்றும் நிறுவன பயன்பாடுகள்

நவீனமயமாக்களின் காரணமாக மின்னஞ்சலானது வளர்ந்து வரும் நாடுகள், வணிக நிறுவனங்கள், அரசுகள் மற்றும் அரசு சாரா அமைப்புகள் போன்றவற்றால் பரவலாக ஏற்கப்பட்டுள்ளது. 'இ-புரட்சி'யில் இதன் பங்கு மிக முக்கியமானது ஆகும். பணியிட தகவல்தொடர்பு பற்றிய 2010 ஆம் ஆண்டிற்கான ஒரு ஆய்வின்படி, அமெரிக்கர்களில் 83% பேர் தங்களுடைய வெற்றிகரமான வேலைக்கும், உற்பத்தி திறனுக்கும், மின்னஞ்சல் பெரும் உதவியாக இருந்ததாக கூறியுள்ளனர்.  
வணிக நிறுவனத்தில் பிற பயன்கள் பின்வருமாறு
1. **தளவாடங்களை மேம்படுத்துதல்**
உலக வணிகர்கள் பெரும்பாலும் தங்களுடைய வணிக நண்பர்களை தொடர்புகொள்வதில் பல இடர்பாடுகள் உள்ளன. அவற்றில் பெரும்பாலும் ஒரே இடத்திலோ, ஒரே நாட்டிலோ, ஒரே கட்டிடத்திலோ அவர்கள் சந்திப்பதில் உள்ளவை ஆகும். அதற்காக அவர்கள் மேற்கொள்ளும் தொலைபேசி அழைப்புகள், மாநாடுகள் போன்றவை அதிக நேரத்தையும், பொருட்செலவையும் எடுத்துக்கொள்வதாக உள்ளன. ஆனால் மின்னஞ்சல் என்பது இதற்கு மாற்றாகவும் அதனை விட குறைந்த செலவாக இருப்பாதாகவும் உள்ளது. ஒரு தொலைபேசி அழைப்பினை விட இதன் செலவு குறைவு ஆகும்.  
2.**ஒத்தாசையுடன் உதவுதல்**
வணிகர்கள் அனைவரும் ஒரேசமயத்தில் தொலைபேசியிலேயோ அல்லது மாநாட்டிலோ பங்குபெற வேண்டுமெனில் அவர்கள் அனைவரும் ஒரே சமயத்தில் பங்குபெற வேண்டிய கட்டாயமும், ஒரே கால அளவினை செலவிட வேண்டியுள்ளது. ஆனால் மின்னஞ்சல் பயனபடுத்துவதால் அவர்களுக்கான நேரத்தினை அவர்களே நிர்ணயம் செய்ய இயலும்.  
3.**செலவைக் குறைத்தல்**
ஒரு மின்னஞ்சல் அனுப்புவது என்பது அஞ்சல் அல்லது தொலைதூர தொலைபேசி அழைப்புகள், டெலக்ஸ் அல்லது தந்தி அனுப்பும் செலவினை விட மிகவும் குறைவானது ஆகும்.  
4.**வேகம்**
இதற்கான மாற்று வழிகளை விட இதன் வேகம் அதிகம்.  
5.**எழுதப்பட்ட சான்று**
நபர்களுக்க்கிடையேயான, தொலைபேசி உரையாடல்கள்களைப் போல் அல்லாமல் இதில் அனுப்பியவர், பெறுபவர், நேரம், தேதி போன்றவைகள் இடம்பெறுவதால் ஒரு சான்றாகவும் இதனைப் பயன்படுத்த முடியும். சேமிக்கப்பட்ட மின்னஞ்சல்கள் சில பிரச்சினைகளின் போது அதனை சான்றாக காண்பிக்க உதவும்.  
6.**வணிக மின்னஞ்சல்**
மின்னஞ்சல் மூலமாக வணிக நிறுவனங்கள் தங்கள் பொருட்களின் சலுகைகள் பற்றியும், புதிய பொருட்களின் அறிவிப்பு பற்றியும், பங்களிப்பு< (opt-in") என்பதன் மூலம் தங்களுடைய வாடிக்கையாளர்களுக்கு அவர்களுடன் அனுமதியுடன் வழங்குகின்றன. பயனர்களின் கலாச்சாரத்தை அறிந்து அதற்கான தொடர்புடைய பொருட்களுக்கான தகவல்களை வழங்குகின்றன. பயனர்களின் அனுமதியின்றி, அனுப்பப்படுமேயானால் அதனை அவர்கள் ஸ்பேம் செய்ய இயலும்.
# மின்னஞ்சல்

## தனி நபர் பயன்பாடு

7.**தனிநபர் கணினி**  
பயனர்கள் தங்கள் நண்பர்கள் மற்றும் குடும்ப உறுப்பினர்கள் தங்களுக்கு அனுப்பிய தனிப்பட்ட மின்னஞ்சலை தங்கள் வீட்டில் அல்லது அபார்ட்மெண்டில் இருந்தபடியே தம் தனிப்பட்ட கணினி மூலம்பார்க்க முடியும்.  
8.**அலைபேசி**  
தொடக்க காலத்தில் கணிப்பொறியில் மட்டுமே பயன்படுத்தும் வகையில் இவை இருந்தன. தற்போதைய நிலையில் ஸ்மார்ட்ஃபோன் மற்றும் மடிக்கணினி மூலமாகவும் மின்னஞ்சல் பயன்படுத்தும் வசதிகள் உள்ளன. இதன் மூலம் வீட்டிலோ அல்லது அலுவலகத்திலோ இல்லாத நேரங்களிலும் மின்னஞ்சல் பார்க்க இயலும். சுமார் 1.4 பில்லியன் பயனர்கள் உள்ளதாகவும் அதில் 50 பில்லியன் ஸ்பேம் மின்னஞ்சகள் தினமும் அனுப்பப்படுவதாகவும் கூறப்படுகிறது.  
தங்களுடைய சொந்த மற்றும் அலுவலகம் தொடர்பான மின்னஞ்சல்கள் அதிகம் பார்க்கப்படுகின்றன. அமெரிக்க இளைஞர்கள் தங்களுடைய முகநூல் கணக்கினை விட மின்னஞ்சல்களை அதிகம் பார்ப்பதாக ஒரு ஆய்வு தெரிவிக்கிறது. 30 சதவீத மக்கள் தங்களுடைய அலைபேசியை மின்னஞ்சல் பார்ப்பதற்காக மட்டுமே பயன்படுத்துவதாகவும், 91% சதவீத மக்கள் ஒரு நாளுக்கு ஒருமுறையேனும் தங்களுக்கு மின்னஞ்சல் வந்துள்ளதா என பார்வையிடுவதாக தகவல்கள் உள்ளன.
# மின்னஞ்சல்

## இவற்றையும் காணவும்

- அஞ்சல்தலை சேகரிப்பு
- அஞ்சல் வரலாறு
- அஞ்சல் குறியீடுகள்
- அஞ்சலட்டை
- அஞ்சல்குறி
- அஞ்சலக சுட்டு எண்
- இந்திய அஞ்சல் துறை
- இந்திய தபால் சேவை
- அபுதாபியின் அஞ்சல்தலைகளும் அஞ்சல் வரலாறும்
- விதவிதமான அஞ்சல் தலைகள்
- அஞ்சல் தலையில் அழகான பூக்கள்
# எதிர்ப் பண்பாடு

மாறுபட்ட வாழ்வியல்/தத்துவ/அரசியல்/இசை/உடை மற்றும் பிற கூறுகளை உள்ளடக்கி, தனித்துவமானதாகவோ பொதுப் பண்பாட்டு மரபுகளை மீறியதாகவோ இருக்கும் பண்பாட்டு மரபுகளை **மறைநிலை அல்லது துணை பண்பாடுகள் (subcultures)** என்று கூறலாம். தமிழ் பண்பாட்டுச் சூழலில் சித்தர் மரபு இதற்கு ஒரு சிறந்த எடுத்துகாட்டு ஆகும். பின்வருவன ஆங்கில சூழலில் (குறிப்பாக, அமெரிக்காவில்) காணப்படும் மறைநிலை பண்பாடுகளே ஆகும். இவற்றின் முக்கியத்துவம், ஆழுமை, பரவல் ஆகியவை வேறுபடுகின்றன.
# எதிர்ப் பண்பாடு

## அமெரிக்க மறைநிலை பண்பாடுகள் பட்டியல்

:* *Hippies* - ஹிப்பி
:* *Bohemians* - மரபொழுங்கார்
:* *Anarchists* - கலக்ககாரர்கள், பொது சட்ட மறுவிலிகள்
:* *Hackers/Crackers* - கொந்தர்கள்/பிளவர்கள்
:* *Gangs* - போக்கிலிகள், தாதாக்கள்
:* *Hip-hop* - கிப்-கொப், காப்புலிகள்
:* *Gypsies* - நாடோடிகள்
:* *Punks*
:* *Rockers*
:* *Gothes*
:* *Gays/Queer*
:* *High Flyers*
:* *Skin Heads*
:* *Activists*
:* *Envrironmentalists/Tree Huggers*
:* *Geeks*
:* *Cowboys*
# யுனிக்சு

*UNIX*' (யுனிக்ஸ் அல்லது யுனிக்ஃசு, UNIX)) என்பது ஒரு கணினி இயக்கு தளம் ("UNIX" வணிகப்பதிவுப் பெயர்). இவ் இயக்குதளம் பல பணிகளை ஒரே நேரத்தில் செய்யக் கூடிய, பலர் ஒரே நேரத்தில் பயன்படுத்தக்கூடிய, ஓரு கணினி இயக்கு தளம் . ஆகும். இது 1969 இல் பெல் செயற்கூடங்களில் ("Bell Lab" ) பணியாற்றிய கென் தாம்சன் (Ken Thompson), டென்னிஸ் ரிட்சி, டக்லசு மெக்கில்ராய், சோ. ஓசண்ணா ஆகியோர் அடங்கிய குழுவால் உருவாக்கப்பட்டது.  
யுனிக்சு இயங்கு தளத்தை யுனிக்சு **ஷெல் (shell)**, யுனிக்சு **கருனி (kernal)** என இரண்டாகப் பிரிக்கலாம். பயனர்கள் யுனிக்ஸ் ஷெல் ஊடாக கட்டளைகளை இடுவார்கள். யுனிக்ஸ் கருனி கணினியின் வன்பொருட்களை தகுந்தவாறு இயக்கி அந்த கட்டளைகளை நிறைவேற்றும்.  
தற்கால யுனிக்ஸ் பல்வேறு கிளைகளாக பிரிந்து வெவ்வேறு நிறுவனங்களாலும் விரிவாக்கி வளர்த்தெடுக்கப்பட்டுள்ளது. தற்போது யுனிக்சின் தொழிற்குறியீட்டு (trademark) உரிமை **தி ஓபன் குரூப்** **(The Open Group)** என்ற அமைப்பிடம் உள்ளது. **தனி யுனிக்சு குறிப்புகளுக்கு (Single Unix Specification)** முற்றிலும் இசைந்த (compliant) இயங்கு தள மென்பொருள்களுக்கே இந்த தொழிற்குறியீடு (trademark) கொடுக்கப்பட்டு சான்றளிக்கப்படுகிறது. சன் குழுமத்தின் **சொலாரிஸ்** **(Sun Solaris)**, ஐ.பி.எம்.(IBM)-ன் **எய்க்ஸ்** **(IBM AIX)**, ஹியூலட் பக்கார்டின் **ஹெச்.பி.அக்ஸ் (HP-UX)**, ஸான்றா க்ரூஸ் ஆபரேஸன்ஸின் **யுனிக்ஸ்வேர் (SCO Unixware)** இயங்கு தள மென்பொருள்கள் ஆகியன முற்றிலும் சான்றளிக்கப்பட்டவை. இவ்வாறு சான்றளிக்கப்படாமல் உள்ளவை **யுனிக்ஸ் போன்றவை (Unix-Like)** என அழைக்கப்படுகின்றன. லினக்ஸ் (Linux), பி.எசு.டி. (BSD- Free BSD, NetBSD,etc) ஆகியவை இதில் அடங்கும்.
# யுனிக்சு

## மேலோட்டம்

யுனிக்ஸ் இயங்கு தளம் முக்கியமாக தொழில் ரீதியிலான மென்பொருள்கள் இயங்கக் கூடிய சேவை வழங்கிகளிலும் (server) **ஒர்க்ஸ்டேஸன்களி**லும் (Workstation) உபயோகப்படுகிறது. இது ஒரு **பல்-பயனர் (multi-user)**, **பல்செயல் (multi-tasking)** இயங்குதளமாகும்.
# யுனிக்சு

## மேலோட்டம்

### இயங்குதளம்

இயங்குதளம் என்பது கணினியின் மற்ற வன்பொருள் மற்றும் மென்பொருள் பாகங்களை இயக்கும் நிரல் (program). கணினியின் வள ஆதாரங்களை (resources) பகிர்ந்து கொடுக்கவும் வேலைகளை (tasks) பட்டியல் இட்டு செயல் படுத்தவும் (schedule) செய்கிறது.
# யுனிக்சு

## மேலோட்டம்

### இயந்திர சார்பின்மை

யுனிக்ஸின் மிக சிறிய பாகமே இயந்திர சார்புடையது. ஆதலால் இதனை வெகு எளிதாக மற்ற கணினி இயந்திரங்களில் இயங்கும்படி மாற்றியமைக்கலாம்.
# யுனிக்சு

## யுனிக்ஸ் வரலாறு

### 1969

யுனிக்ஸ் இயங்கு தளம் உருவாக்கும் வேலை ஐக்கிய அமெரிக்காவின் நியூ ஜெர்ஸி மாநிலம் முரே ஹில்லில் உள்ள **ஏ.டி & டி (AT&T)** **பெல் ஆய்வகத்தில்** துவங்கப்பட்டது. **கென் தாம்ஸன்** *(Ken THOMPSON)*, **டென்னிஸ் ரிட்சி** *(Dennis RITCHIE)*, *ரூட் கனடே* *(Rudd CANADAY)*, *ப்ரைன் கேர்நிகேன்* *(Brian KERNIGHAN)* மற்றும் பலர் பெல் ஆய்வகத்தின் பி.டி.பி.-7 என்ற கணினியில் இதற்கானவற்றை துவங்கினர்.
# யுனிக்சு

## யுனிக்ஸ் வரலாறு

### 1971

யுனிக்ஸின் முதல் பதிப்பு வெளியிடப்பட்டது. இதன் முக்கிய அம்சம் ஆக்க உரிமை ஆவணங்களை தயாரிக்கும் கருவிகளான **roff**, **ed**, **தொகுப்பி (assembler)** மற்றும் **கோப்பு தளம் (file system)** ஆகியவை.முதலில் யுனிக்ஸ் சேர்வுமொழி (Assembly language)யில் எழுதப்பட்டாலும் 1973-க்குப் பிறகு பெரும்பாலும் C என்ற உயர்நிலை கணினி மொழியிலேயே இந்த இயங்கு தளம் அமைக்கப்பட்டது. இயந்திர மொழிக்கு சுலபமாக மாற்றக்கூடிய சேர்வுமொழி (Assembly language) மிகமிக குறைவாகவே உபயோகப்படுத்தப்பட்டது.
# யுனிக்சு

## யுனிக்ஸ் வரலாறு

### 1975

யுனிக்ஸ் பல இடங்களிலும் கிடைக்கும்படியாக **ஏ.டி.& டி.** செய்தது. கல்வி நிறுவனங்களுக்கு மிக குறைந்த விலையில் அளிக்கப்பட்டது. 1981-ல் வெளியிடப்பட்ட System III வரை ஏ.டி.& டி. நிறுவனம் யுனிக்ஸின் தர பதிப்புகளில் ஆதார நிரற்ரொடரையும் (Source code) இணைத்தே விற்பனை செய்தது. எனவே இயங்குதளத்தில் ஏதேனும் மாற்றம் செய்ய வேண்டும் என்றால் ஆதார நிரற்ரொடரில் மாற்றம் செய்து இருமமாக்கி (compilation) உபயோகிக எளிதாக இருந்தது. இக்காரணத்தால் பல்கலை கழகங்களின் கணினி இயல் துறைகளிலும் மாணவர்களிடமும் மிகவும் பிரபலமாகிவிட்டது.
# யுனிக்சு

## யுனிக்ஸ் வரலாறு

### 1985லிருந்து இன்றுவரை

**பெர்க்லியில் உள்ள கலிபோர்னியா பல்கலைகழகம்** யுனிக்ஸை அபிவிரித்தி செய்து **பி.எஸ்.டி. (Berkley Standard Distribution)** யுனிக்ஸை வெளியிட்டது. பி.எஸ்.டி. யின் சிறப்பியல்புகளை ஏ.டி. & டி. யும் தனது **ஸிஸ்டம் V (System V)** பதிப்பில் இணைத்துக் கொண்டது. தற்போதைய சான்றளிக்கப்பட்ட யுனிக்ஸ் ஸிஸ்டம் V ரிலீஸ் 4 (SVR 4) ஐ அடிப்படையாக கொண்டது. 1992 - ல் ஏ.டி. & டி. தனது யுனிக்ஸ் வியாபாரத்தை **நோவெல்** நிறுவனத்திடம் விற்றுவிட்டது. 1993 -ல் நோவெல் யுனிக்ஸ் வர்த்தககுறியீட்டு உரிமையை **எக்ஸ்/ஓப்பன் (X/Open)** -க்கு விற்றது. 1996 - ல் எக்ஸ்/ஓப்பன் ஓ.ஸ்.எப். உடன் இணைந்து **ஓபன் குரூப்** உருவானது. இன்னிறுவனமே தனி யுனிக்ஸ் குறிப்புகளை வரையறுக்கிறது. நோவெல் நிறுவனத்திடம் மீதமிருந்த யுனிக்ஸ் வர்த்தகம் 1995 - ல் **ஸான்றா க்ரூஸ் ஆபரேஸன்ஸிடம் (SCO)** விற்பனை செய்யப்பட்டது.
# யுனிக்சு

## யுனிக்ஸ் வரலாறு

### ஸ்கோ வழக்குகள்

ஸ்கோ (ஸான்றா குரூஸ் ஆப்பரேஷன்ஸ் - SCO) -வின் உரிமையாளர்கள் யுனிக்ஸ் வர்ததகத்தை வாங்கிய பிறகு 2001-ல் ஸ்கோ - வை **கேல்டெரா (Caldera)** என்ற லினக்ஸ் நிறுவனத்திற்கு விற்று விட்டனர். கேல்டெரா பின்னர் அதன் பெயரை ஸ்கோ என்று மாற்றிக்கொண்டது. பிறகு அதன் லினக்ஸ் சம்பந்தமான அனைத்து வர்தகங்களையும், செயல்களையும் முடித்துக்கொண்டு முழுமூச்சாக யுனிக்ஸில் இறங்கியது. 2003 - ல் ஐ.பி.எம்.(I.B.M.) யுனிக்ஸ் ஆதார நிரல் தொடர்களின் பகுதிகளை லினக்ஸில் உபயோகிப்பதாகவும், யுனிக்ஸ் உரிமைகள் த்ங்களிடம் இருப்பதால் தங்களுக்கு நஷ்ட ஈடு தர வேண்டுமென்றும் வழக்கு தொடர்ந்தது. மேலும் சில லினக்ஸ் உபயோகிக்கும் நிறுவனங்கள் **(AutoZone and Daimler Chrysler)** மீதும் வழக்கு போட்டது. ஆனால் இந்த வழக்குகளின் முடிவில் எந்த பலனும் ஸ்கோ - விற்கு கிடைக்கவில்லை.
# யுனிக்சு

## யுனிக்ஸின் பாகங்கள்

யுனிக்ஸ் இயங்கு தளம் **கருனி (kernel)**,**ஷெல் (shell)**, **சிஸ்டம் கால் நூலகம் (System Call Library)**, **பிரயோக நிரல்கள் (Application programs)**, **தளப் பயன்பாட்டு நிரல்கள் (System utility programs)**, **வரைபட பயனர் இடைமுகப்பு (Graphical User Interface)** என பல பாகங்களை கொண்டது. பயனர்கள் யுனிக்ஸ் ஷெல் (shell) ஊடாக கட்டளைகளை இடுவார்கள் அல்லது வரைபட பயனர் இடைமுகப்பு வழியாக என்ன செய்ய வேண்டும் என தெரிவு செய்வார்கள். யுனிக்ஸ் கருனி கணினியின் வன்பொருகளை தகுந்தவாறு இயக்கி அந்த கட்டளைகளை நிறைவேற்றும்.
# யுனிக்சு

## யுனிக்ஸ் கோப்பு தளம்

யுனிக்ஸ் கோப்பு தளம் (File System) என்பது **கோப்புகளை (File)** மேலாண்மை செய்யவதற்கானது.
# யுனிக்சு

## யுனிக்ஸ் கோப்பு தளம்

### கோப்பு

கணினியானது தரவுகளை (data) இருமங்களாகவே (bits) ஹார்ட் டிஸ்க், சிடி, டிவிடி போன்றவற்றில் சேமித்து வைக்கிறது. கணினியின் பயனர்கள் இரும நிலையில் தரவுகளை கையாள்வது மிகவும் கடினமாதலால், கோப்பு (file) என்ற பெயரில் ஒன்றுக்கொன்று தொடர்புடைய தரவுப் பகுதிகளை இணைத்து அழைக்கின்றனர். கீழே கொடுக்கப்பட்டவை ஒரு கோப்பு என்றால் என்ன என்பதற்கு உதாரணங்கள் :  
1.நீங்கள் ஒரு கணினி தொகுப்பானை உபயோகித்து ஒரு ஆவணத்தை தயாரித்து சேமிக்கிறீர்கள். இவ்வாறு நீங்கள் சேமிப்பது ஒரு கோப்பு ஆகும்.  
2.ஒரு டிஜிட்டல் கேமராவில் ஒரு நிழற்படம் எடுக்கின்றீர்கள். இந்த படம் ஒரு கோப்பு ஆக கேமராவில் சேமிக்கப்படுகிறது. இதனையே நீங்கள் கணினியில் பதிவிறக்கம் செய்யும்போது அது கணினியின் கோப்பு ஆகிவிடுகின்றது.  
யுனிக்ஸின் கோப்பு தளம் கோப்புகளை கையாளவும் மேலாண்மை செய்யவும் பயன்படுகிறது.
# யுனிக்சு

## யுனிக்ஸ் கோப்பு தளம்

### கோப்பு தள அமைப்பு

கோப்பு தளம் ஒரு தலைகீழ் மரத்தை போன்ற அமைப்பைக் கொண்டது. இதனை விவரகொத்து மரம் (Directory Tree) என்று அழைக்கிறார்கள். கோப்பு தளத்தின் உச்சியில் ரூட் (root) என்ற விவரகொத்து இருக்கிறது. இதனை பொதுவாக **/** என்று குறிப்பிடுவர். இதன் கீழ் வரும் எல்லா கோப்புகளும் (விவரகொத்தும் ஒரு வகை கோப்பு தான்) ரூட்-ன் சந்ததியினர் எனச் சொல்லலாம். எந்த கோப்பாயிருந்தாலும் அதன் முழுப் பெயர் **/** -ல் இருந்து தொடங்குகிறது. உதாரணமாக படத்தில் கொடுக்கப்பட்டுள்ள john என்ற கோப்பினை **/export/home/john** என்று குறிப்பிடுவர்.
# யுனிக்சு

## யுனிக்ஸ் கட்டளைகள்

யுனிக்ஸ் இயங்கு தளத்தை உபயோகிக்க கட்டளைகளை (*commands*) பயன்படுத்தவேண்டும்.  
**அதிகமாக உபயோகமாகும் யுனிக்ஸ் கட்டளைகள்:**
# யுனிக்சு

## யுனிக்ஸ் கட்டளைகள்

### விவரக்கொத்து மற்றும் கோப்புகளை உருவாக்குதலும் பயணித்தலும்

ls cd pwd mkdir rm rmdir cp find touch mv
# யுனிக்சு

## யுனிக்ஸ் கட்டளைகள்

### கோப்புகளை பார்வையிடவும் மாற்றியமைக்கவும்

more less ed vi emacs head tail
# யுனிக்சு

## யுனிக்ஸ் கட்டளைகள்

### ஆவணம் தயாரித்தல்

echo cat grep sort uniq sed awk cut tr split printf
# யுனிக்சு

## யுனிக்ஸ் கட்டளைகள்

### கோப்புகளை ஒப்பிடுதல்

comm cmp diff patch
# யுனிக்சு

## யுனிக்ஸ் கட்டளைகள்

### பிற ஷெல் உபகரணிகள்

yes test xargs
# யுனிக்சு

## யுனிக்ஸ் கட்டளைகள்

### தள மேலாண்மை

chmod chown ps su w who |(pipe)
# யுனிக்சு

## யுனிக்ஸ் கட்டளைகள்

### தொடர்பியல்

mail telnet ftp finger ssh
# யுனிக்சு

## யுனிக்ஸ் கட்டளைகள்

### அதிகார சான்றளித்தல்

su login passwd
# யுனிக்சு

## யுனிக்ஸ் செயல்கள்

யுனிக்ஸ் இயங்குதளத்தில் ஒரு நிரல் (program) துவங்கி செயல்படுவது **செயல் (process)** என அழைக்கப்படும். ஒவ்வொரு செயலுக்கும் ஒரு அடையாள எண் (PID) உண்டு. கணீனியை ஆன் (on) செய்யும் பொழுது இயங்கு தளமும் துவங்குகிறது. முதலில் **init** என்ற செயல் துவங்குகிறது. இதன் அடையாள எண் **1** ஆகும். மற்ற எல்லா செயல்களும் இதன் சந்ததிச் செயல்கள் என்று சொல்லப்படுகிறது. தற்பொழுது எந்தெந்த செயல்கள் நடக்கின்றன என்பதை அறிய **ps** என்ற கட்டளையை பயன்படுத்தவேண்டும். செயல்களில் இருவகை உண்டு. அவை - **முன்னணிச் செயலும்** (Foreground process) **பின்னணிச் செயலுமாம்**(Background process).
# யுனிக்சு

## யுனிக்ஸ் செயல்கள்

### உள்ளீடு வெளியீடு

கணினி இயந்திரத்துடன் பயனர்கள் தொடர்புகொள்ள உள்ளீடு(கீபோர்ட், மவுஸ், போன்றவை) வெளியீடு (கணினியின் திரை - screen, பிரிண்டர், போன்றவை) உதவுகின்றன. யுனிக்ஸ் இவற்றையும் கோப்புகளாகவே பார்க்கிறது.  
யுனிக்ஸ் செயல்கள் **தர உள்ளீட்டிலிருந்து (standard input - keyboard)** டேட்டாவை (தரவு) பெறுகிறது. **தர வெளியீட்டில் (standard output - screen)** எழுதுகிறது அல்லது டேட்டாவை அனுப்புகிறது. **தர பிழை** (standard error)- யில் பிழைகளை அனுப்புகிறது. இவை மூன்றும் சானல்கள் (standard channels) எனப்படுகின்றன. சாதாரணமாக, தர வெளியீடு, தர பிழை அகிய இரண்டு சானல்களிலும் அனுப்பப்படும் டேட்டா கணினியின் திரைக்கே போய்ச்சேருகின்றன.
# யுனிக்சு

## கலைச்சொற்கள்

- இயங்குதளம் - Operating System
- ஓடு - Shell
- கருனி - Kernel
# எழுத்துப்பெயர்ப்பு

**எழுத்துப்பெயர்ப்பு** (*transliteration*) என்பது ஒரு மொழியின் சொல்லை மற்றொரு மொழியின் ஒலிப்பு முறைக்கும் எழுத்து அமைப்புக்கும் தக்கபடி எழுதுவதாகும். ஒவ்வொரு மொழியின் ஒலிப்பு முறையும் எழுத்து அமைப்பும் (*Orthography*) வேறுபடுவதனால் இது தேவைப்படுகிறது. எழுத்துப்பெயர்ப்பு ஒரு மொழியின் சொற்களின் அல்லது எழுத்துகளின் ஒலிக் குறியீட்டை, முயன்றவரை அதே ஒலியுடன், இன்னொரு மொழியில் எழுதுவதாகும். இதன் மூலம் முதல் குறிப்பிட்ட மொழியின் ஒலிக்குறியீட்டை அறிந்த ஒருவர், இரண்டாவது குறிப்பிட்ட மொழியின் எழுத்துக்கள் மூலம் வாசிக்கவும், புரிந்துகொள்ளவும் முடியும்.  
இக்கடினமான குறிக்கோளை அடைய எழுத்துப்பெயர்ப்பு செய்யப்படும் மொழியின் எழுத்துகளையும், அதன் ஒலிகளையும் மட்டுமல்லாது, எழுதப்படும் மொழியின் எழுத்துகளையும், அதன் ஒலிகளையும், எழுத்துப்பெயர்ப்பாளர் செம்மையாக அறிதல் வேண்டும். எழுத்துப்பெயர்ப்பின் எதிர்மறை வடிவம் ஒலிபெயர்ப்பு ஆகும். ஒலிப்பெயர்ப்பில், ஒரு மொழியின் ஒலிகளை (எழுத்துகளை அன்று) மற்றொரு மொழியின் எழுத்துகளோடு முகப்புதல் வேண்டும்.  
எழுத்துப்பெயர்க்கும் மொழியின் வார்த்தைகளை ஒலித்தலும், எழுதுவதும் ஒன்றாகவே இருந்து, அதே ஒலிகளுக்கான எழுத்துக்கள் எழுதப்படும் மொழியில் இருந்தால், எழுத்துப்பெயர்ப்பும், ஒலிப்பெயர்ப்பும் ஒப்புமையாக அமையும்.
# ஜி4 நாடுகள்

**ஜி4 நாடுகள்** என்பது இந்தியா, ஜெர்மனி, ஜப்பான், மற்றும் பிரேசில் ஆகிய நாடுகளின் கூட்டணியாகும். இக்கூட்டணி ஐக்கிய நாடுகள் அவையில் நிரந்தர உறுப்பினர் பதவிக்கு ஒருவரையொருவர் ஆதரிக்க உருவாக்கப்பட்டது. ஐக்கிய இராச்சியமும் பிரான்சும் ஜி4 நாடுகளின் கோரிக்கைகளுக்கு ஆதரவளிப்பதாக அறிவித்துள்ளன.
# ஜி4 நாடுகள்

## மேலும் பார்க்க

- ஜி-20
- ஜி-7
- ஜி4 நாடுகள்
- ஜி8
- ஜி8+5
- காபி குழு
# நளினம் (மென்பொருள்)

## வரலாறு

மலேசியாவில் இருந்த தற்போது கான்பரா ஆஸ்திரேலியாவில் வசிக்கும் சிவகுருநாதன் சின்னையா அவர்களால் நளினம் மென்பொருளானது வடிவமைக்கப்பட்டு 1990 ஆம் ஆண்டில் இருந்து பல்வேறு மேம்படுத்தல்களுடன் இன்றும் தகவற் பரிமாற்றத்திற்கான தமிழ் நியமக் குறியீட்டு முறை இல் மிகவும் மிக இலகுவாகப் பாவிக்கக் கூடியதுமான மென்பொருள். இது இலாப நோக்கு எதும் இன்றி வெளிவிடப்பட இந்த மென்பொருளை இணையத்திலிருந்து் இலவசமாகப் பதிவிறக்கம் செய்யலாம்.
# நளினம் (மென்பொருள்)

## தொழில்நுட்பத் தகவல்கள்

நளினம் அஞ்சல் (Nalinam Anjal) 2002 மென்பொருளானது ஆங்கில ஒலியியல் முறை விசைப்பலகை அமைப்பை அடிப்படையாகக் கொண்ட மென்பொருள். இது திஸ்கி (tscii) முறையில் சேமிப்பதால் விண்டோஸ் 95/98/மில்லேனியம்/2000/எக்ஸ்பி/2003/விஸ்டா இயங்கு தளங்களில் இயங்கக்கூடியது.
# நளினம் (மென்பொருள்)

## வெளியிணைப்புகள்

- நளினம் அதிகாரப்பூர்வத் தளம்
- நளினம் விவாதக்குழு
- நளினம் பரிநிரலாக மாற இருக்கின்றது - முகுந்தராஜ்ஜின் வலைப்பதிவு .
# மின்னழுத்தம்

**மின்னழுத்தம்** (*voltage*) என்பது மின் தன்மை உள்ள பொருட்களைச் சூழ்ந்துள்ள மின்புலத்தால் ஏற்படும் அழுத்தம். ஒரு தொட்டியில் தண்ணீர் இருந்து, அத்தொட்டியின் அடியிலே ஒரு ஓட்டை (துளை) இருந்தால், அவ்வோட்டையின் வழியே நீர் பீய்ச்சி அடிக்கும். நீரை உந்தி வெளியே தள்ளுவது அந்த ஓட்டைக்கு மேலே உள்ள நீரின் அழுத்தம் தான். நீரின் அழுத்தம் ஏற்படுவதற்கு தரையை நோக்கி ஈர்க்கும் நிலவீர்ப்பு அல்லது புவியீர்ப்பு விசை இருப்பதால் தான். இதே போல மின்தன்மை (மின்னேற்பு அல்லது மின்னூட்டம்) பெற்ற பொருட்களைச் சுற்றி மின் விசை தரும் மின்புலம் உள்ளது. இம்மின்புலத்தில் இருந்து இந்த **மின்னழுத்தம்** எழுகின்றது. இந்த மின்னழுத்தம் குறைந்த மின்னழுத்தமுடைய பொருளுடன் இணையும் போது மின்னோட்டமும் உண்டாகும். மின் விளக்கு எரிவதற்கு, மின் அழுத்ததால் உண்டாகும் மின்னோட்டம் உதவுகின்றது.  
மின்னழுத்தை வோல்ட்டு என்னும் அலகால் அளக்கிறார்கள் மின்துறையாளர். ஒரு வோல்ட்டு மின் அழுத்தத்தை ஒரு 10 ஓம் கொண்ட தடையத்தின் இரண்டு முனைக்கும் இடையே பொருத்தினால், அந்த தடையத்தின் வழியாக 1/10 ஆம்பியர் அளவு மின்னோட்டம் நிகழும். இந்த மின்னழுத்தம், மின்னோட்டம், தடை என்பவற்றினிடையே உள்ள தொடர்பை சார்ச்சு சைமன் ஓம் என்பாரின் ஓமின் விதியால் அறியப்படுகின்றது. மின்னழுத்தம் = (மின்தடை) x (மின்னோட்டம்). இதனையே குறியீடுகள் வழி,
V = மின்னழுத்தம்
R = மின்தடை
I = மின்னோட்டம் என்றால்,
- V = R x I என சுருக்கமாக நினைவில் கொள்ளலாம்.
# மின்னழுத்தம்

## மின்னை அளக்கும் அலகு

இங்கே மின்னழுத்தம் (V), மின்னோட்டம் (I), மின் தடை (R) என்பவற்றை எப்படி எளிதாகக் கணக்கிடுவது என்பதை காட்டியுள்ளது.
- இந்த முக்கோணமான படத்தின் மேலே (V) என்ற குறியீடு உள்ளது இது மின்னழுத்தம் ஆகும். மின்னழுத்தத்தை நாம் கண்டறிய வேண்டும் என்றால் கீழே உள்ள மின்னோட்டத்தையும் (I) மின் தடையையும் (R) (IxR=V) பெருக்க வேன்டும் அப்போது மின்னழுத்தத்தின் அளவு தெரியும்.
- அது போன்று மின்னோட்டத்தை (I) கண்டறிய வேண்டும் என்றால் மேலே உள்ள மின்னழுத்தத்தை (V) கீழே உள்ள மின்தடையால்(R) (V/R=I) வகுக்கும் போது மின்னோட்டத்தின் அளவு தெரியும்.
- இப்போது மின் தடையை (R) அளக்க வேண்டும் என்றால் மேலே உள்ள மின்னழுத்தத்தை (V) கீழே உள்ள மின்னோட்டத்தினால் (I) (V/I=R) வகுக்கும் போது மின் தடையின் அளவு தெரியும்.
# மின்னழுத்தம்

## மின்னழுத்தம் - விளக்கம்

### ஈறிலாத் தொலைவு

காற்று அல்லது வெற்றிடத்தில் ஒரு புள்ளி மின்னூட்டம் (q) வைக்கப்படும் போது அதனருகில் ஒரு புள்ளியில் அம்மின்னோட்டத்தினால் ஏற்படும் மின்புலத்தைக் கருதுவோம். மின்னூட்டத்திலிருந்து அப்புள்ளி இருக்கும் தொலைவைப் பொறுத்து மின்புலச் செறிவு (E) மாறுபடும். தொலைவு அதிகரிக்கும் போது மின்புலச் செறிவு குறைந்து, ஒரு குறிப்பிட்ட தொலைவிற்கு அப்பால் சுழியாகக் குறைந்து விடும். அத்தொலைவிற்கு அப்பால் உள்ள ஒரு புள்ளியை நாம் ஈறிலாத் தொலைவிலுள்ள புள்ளியாகக் கருதுவோம்.
ஈரிலாத் தொலைவு எனப்படுவதன் வரையறை யாதெனில் அந்த புள்ளி மின் துளியின் மின் உணர்வு உணரப்படாத எந்த ஒரு புள்ளியையும் கொள்ளலாம்.
# மின்னழுத்தம்

## மின்னழுத்தம் - விளக்கம்

### வேலை

ஈறிலாத் தொலைவிலிருந்து ஓரலகு நேர் மின்னோட்டம் (+ 1 கூலூம்) ஒன்றை, புள்ளி நேர் மின்னோட்டத்தின் புலத்திலுள்ள ஒரு புள்ளிக்குக் கொணரும் போது, அப்புலத்தினால் ஏற்படும் விலக்கு விசைக்கு எதிராகக் குறிப்பிட்ட வேலையைச் செய்ய வேண்டும். அவ்வேளை அது அந்த மின்னோட்டத்தில் ஆற்றலாகச் சேமித்து வைக்கப்படுகின்றது. எனவே, *ஓரலகு நேர்மின்னோட்டத்தை ஈறிலாத் தொலைவிலிருந்து ஒரு புள்ளிக்கு எடுத்துவரச் செய்யப்படும் வேலையே அப்புள்ளியில் புள்ளி மின்னூட்டம் q இன் மின்னழுத்தம்* என வரையறுக்கப்படுகிறது.
# மின்னழுத்தம்

## மின்னழுத்தம் - விளக்கம்

### வோல்ட் மின்னழுத்தம்

ஓரலகு நேர்மின்னோட்டத்தை ஈறிலாத் தொலைவிலிருந்து ஒரு புள்ளிக்கு எடுத்து வரும்போது செய்யப்படும் வேலை அப்புள்ளியில் மின்னழுத்தம் ஆகும்.
# மின்னோட்டம்

**மின்சாரம்** *(Electric current)* என்பது மின்னூட்டத்தின் ஓட்டமேயாகும். மின்சார சுற்றமைப்புகளில் இந்த மின்னூட்டம் பெரும்பாலும் இலத்திரன்கள் கம்பிகளின் வழியாக நகர்வதனால் எடுத்துச் செல்லப்படுகிறது. மின்பகுளிகளில் அயனிகள் மின்னூட்டத்தைக் கொண்டு செல்கின்றன. அயனியாக்கப்பட்ட வளிமமான பிளாசுமாவில் அயனிகள், இலத்திரன்கள் இரண்டாலும் மின்னூட்டம் கொண்டு செல்லப்படும் .
# மின்னோட்டம்

### விளக்கம்

ஆறுகளில் நீர் ஓடுவதை நீரோட்டம் என்பதைப் போல மின்னூட்டங்கள் நகர்ந்து ஓடுவது மின்னோட்டம் ஆகும். புவியீர்ப்பு புலத்தில் புவியீர்ப்பு விசையால், நீர் மேலே இருந்து கீழே பாயும். அது போல மின்புலத்தில் மின்விசையால் மின்னூட்டங்கள் அதிக மின்னழுத்தத்தில் இருந்து குறைந்த மின்னழுத்தத்தை நோக்கி நகரும்.